Diari Oficial de la Generalitat Valenciana


Sumari del DOGV 9288, del 01-03-2022 (2022/1543)

RESOLUCIÓ de 14 de febrer de 2022, de la Presidència del Consorci Hospital General Universitari de València (CHGUV), per la qual es convoca, mitjançant el sistema de promoció interna, un concurs de mèrits per a l'accés a la categoria i lloc de treball d'administratiu o administrativa, grup/subgrup C/C1, de l'esmentat consorci, de conformitat amb la disposició transitòria quarta del V Conveni col·lectiu, vigent (CM/02/2022).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9288

Data del DOGV
:   01-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1543


Data del document
:   14-02-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de febrer de 2022, de la Presidència del Consorci Hospital General Universitari de València (CHGUV), per la qual es convoca, mitjançant el sistema de promoció interna, un concurs de mèrits per a l'accés a la categoria i lloc de treball d'administratiu o administrativa, grup/subgrup C/C1, de l'esmentat consorci, de conformitat amb la disposició transitòria quarta del V Conveni col·lectiu, vigent (CM/02/2022). [2022/1543]  
  
  
Segons allò que s'ha fixat en la disposició transitòria quarta del V Conveni col·lectiu del Consorci Hospital General Universitari de València (2020-2024), i de conformitat amb les resolucions de la presidenta del CHGUV de dates 29 de març de 2021 (DOGV 9062, 15.04.2021) -relativa a la modificació de les ofertes d'ocupació pública de 2018 (aprovada per Resolució de 27.12.2018)- i 2019 (aprovada per Resolució de 27.12.2019) i 29 de desembre de 2020, per la qual s'aprova l'oferta d'ocupació pública de l'any 2020 (DOGV 8986, 30.12.2020), la present convocatòria comprén un total de 25 places d'administratiu/iva, grup/subgrup C1, mitjançant concurs de mèrits.  
L'apartat 5.1 de l'esmentada Resolució de 29 de desembre de 2020 estableix, que les convocatòries de proves selectives derivades d'aquella oferta inclouran també les de la mateixa categoria i torn incloses en les ofertes d'ocupació pública de 2018 i 2019.  
D'acord amb les competències atribuïdes per l'article 15.1 dels estatuts refosos del CHGUV per a la gestió de l'Hospital General Universitari de València, en relació amb l'apartat primer de l'Acord del Consell de Govern, de 12 de desembre de 2003, sobre delegació d'atribucions en matèria de personal, de contractació administrativa i gestió econòmica, la Presidència del CHGUV, resol:  
  
  
Primer  
Convocar, en execució de les ofertes d'ocupació pública 2018, 2019 i 2020 del CHGUV, un procés selectiu per concurs de mèrits per a l'accés a 25 places d'administratiu/iva, grup C/subgrup C1, incloses en aquestes ofertes i de conformitat amb la disposició transitòria quarta del V Conveni col·lectiu del CHGUV.  
  
Segon  
Aprovar les normes o bases específiques per les quals es regirà l'esmentada convocatòria, que figuren com a annex I d'aquesta resolució.  
  
Tercer  
Aprovar el barem de mèrits aplicables a aquest procés, que figura com a annex II d'aquesta resolució.  
  
Contra aquesta resolució, les persones interessades poden interposar, potestativament, recurs de reposició davant de la Presidència del CHGUV en el termini d'un mes a comptar des de l'endemà de la seua publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o directament recurs contenciós administratiu en el termini de dos mesos comptats des de l'endemà de la seua publicació, davant dels jutjats contenciosos administratius de la ciutat de València, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 14 de febrer de 2022.- El vicepresident del Consell de Govern del CHGUV i president de la Diputació Provincial de València (p. d. Acord de 12 de desembre de 2003; DOGV 4668, 13.01.2004): Antoni Gaspar Ramos.  
  
  
ANNEX I  
Bases específiques- CM/02/2022  
  
Base primera. Objecte i contingut  
Aquestes bases tenen per objecte regular el procés selectiu mitjançant el sistema de promoció interna, per concurs de mèrits, per a l'accés a 25 places de la categoria d'administratiu/va, del grup/subgrup C/C1, vacants.  
  
Base segona. Requisits específics de les persones aspirants  
Les condicions per a l'admissió en el present procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins a la presa de possessió. No reunir els requisits o no mantindre'ls al llarg de tot el procés comportarà l'exclusió del concurs i/o la nul·litat de la plaça adjudicada, si escau.  
1. Les persones candidates hauran d'estar en possessió del títol de Batxillerat, tècnic/a de formació professional o el seu equivalent per a l'acompliment de la categoria, accés a la universitat per a majors de 25 anys si s'acredita estar en possessió del títol de graduat en ESO o equivalent a efectes professionals o haver superat almenys 15 crèdits ECTS dels estudis universitaris.  
2. S'haurà de tindre la condició de personal fix del CHGUV i haver prestat almenys un any de serveis efectius en aquesta entitat en la categoria, grup o subgrup de pertinença.  
3. Posseir la capacitat funcional necessària per a l'acompliment de les funcions que es deriven del corresponent nomenament.  
4. No haver sigut separat mitjançant expedient disciplinari del servei de qualsevol administració pública en els sis anys anteriors a la convocatòria, ni trobar-se inhabilitat amb caràcter ferm per a l'exercici de funcions públiques ni, si és el cas, per a la corresponent professió.  
  
En qualsevol moment del procés, tant l'òrgan de gestió com la Comissió de selecció, podran requerir les persones candidates perquè acrediten de manera fefaent els requisits exigibles o qualsevol altra circumstància consignada en la sol·licitud de participació o en la documentació aportada. La constatació de l'existència d'inexactituds o falsedats comportarà per a la persona a qui beneficien l'exclusió del procediment selectiu o la nul·litat de la seua participació en aquest, sense perjudici de les responsabilitats de qualsevol ordre que foren exigibles.  
  
  
Base tercera. Sol·licituds de participació. Forma, termini i lloc de formalització  
1. Cada concursant haurà d'emplenar la seua sol·licitud de participació en el concurs, ajustant-se necessàriament al model d'instància que es publicarà en la pàgina web del Consorci HGUV. Aquest model inclou la manifestació de la persona aspirant sobre el compliment dins del termini i en la forma escaient dels requisits establits en la base segona.  
2. La sol·licitud de participació en aquest procés selectiu estarà disponible en la pàgina web corporativa CHGUV (http://chguv.san.gva.es/empleopublico).  
3. Les dades consignades per cada persona sol·licitant en l'esmentat model de sol·licitud, especialment les fixades a efecte de notificacions, seran considerades com les úniques vàlides, i seran responsabilitat exclusiva de les persones aspirants tant els errors en la consignació d'aquestes com la comunicació al CHGUV de qualsevol canvi que puga produir-se en aquestes.  
4. El termini de presentació de sol·licituds serà d'un mes comptat a partir de l'endemà de la publicació de la present convocatòria en el Diari Oficial de la Generalitat Valenciana (DOGV).  
  
Base quarta. Documentació que haurà d'acompanyar-se a la sol·licitud en supòsits especials  
Amb la sol·licitud totes les persones aspirants hauran d'aportar:  
Titulació requerida en la base 2.1 de la present convocatòria. En cas de no disposar del citat document podrà presentar-se la certificació acadèmica acreditativa d'haver finalitzat tots els estudis per a l'obtenció del títol corresponent amb resguard d'haver realitzat el pagament de les taxes destinades a la seua expedició. Les titulacions obtingudes a l'estranger s'acreditaran mitjançant credencial d'homologació emesa per l'òrgan competent. L'equivalència de la titulació, quan siga procedent, haurà de ser aportada per les persones aspirants mitjançant certificat expedit a aquest efecte per l'administració competent.  
  
Original o fotocòpia compulsada dels documents que es pretenguen fer valdre com a mèrits, de conformitat amb el barem establit en l'annex II de la present convocatòria. No obstant això, respecte de l'apartat del barem de mèrits d'experiència professional en el Consorci HGUV, la documentació s'acreditarà mitjançant certificació expedida d'ofici per la Direcció de Recursos Humans.  
La presentació de la documentació acreditativa dels mèrits que s'al·leguen haurà de presentar-se precedida d'una relació detallada d'aquests, ordenada segons els apartats del barem d'aplicació.  
El temps de còmput per als mèrits al·legats en el currículum finalitzarà el dia de la publicació de la present convocatòria en el Diari Oficial de la Generalitat Valenciana.  
La Comissió de selecció, que només podrà valorar la documentació degudament acreditada dins del termini i en la forma escaient, podrà requerir qualsevol esmena sobre aquesta. Quan el requeriment no siga atés, no serà valorat el mèrit corresponent. Així mateix, podrà sol·licitar als aspirants còpia traduïda dels documents al·legats quan aquests estiguen redactats en idiomes diferents dels oficials de la Comunitat Valenciana.  
  
Base cinquena. Admissió d'aspirants  
1. Transcorregut el termini de presentació de sol·licituds, la Direcció de Recursos Humans del CHGUV, com a òrgan de gestió d'aquesta convocatòria, publicarà la relació provisional de persones admeses i excloses, detallant nom i cognoms, número de DNI/NIE pseudonimitzat i, si és el cas, causa d'exclusió.  
2. En el termini de 10 dies hàbils les persones interessades podran esmenar els defectes, errors o omissions que, al seu judici, hagen pogut motivar la seua exclusió. Una vegada examinades i resoltes les reclamacions, la Direcció de Recursos Humans publicarà la relació definitiva de persones admeses i excloses, detallant novament nom i cognoms, número de DNI/NIE pseudonimitzat i, si és el cas, causa d'exclusió.  
  
3. Les persones candidates hauran de comprovar la seua correcta inclusió tant en les relacions provisionals com definitives de persones admeses i excloses en els processos selectius.  
  
Base sisena. Estructura i organització del procés selectiu  
1. Consistirà en la valoració per part de la Comissió de selecció dels mèrits en funció dels apartats establits en el barem que acompanya aquesta convocatòria (annex II) que permeten acreditar i avaluar les habilitats, l'aptitud i la capacitat per a l'acompliment de tasques en el lloc d'administratiu/va, tot això a fi de fixar l'ordre de prelació d'aquestes. La puntuació màxima del procés es fixa en 100 punts.  
  
2. Respecte als mèrits al·legats i documentats per les persones aspirants, només podran ser tinguts en compte aquells mèrits obtinguts fins al dia de la publicació d'aquesta convocatòria en el Diari Oficial de la Generalitat Valenciana.  
3. Criteris de desempat: en cas d'empat, l'ordre de prelació es dirimirà seguint el mateix ordre dels apartats del barem de mèrits i, si això no fora suficient, es dirimirà a favor de la persona millor situada en la borsa de millora d'ús de la categoria objecte de la present convocatòria.  
  
  
Base setena. Desenvolupament del procés selectiu  
1. La Direcció de Recursos Humans, com a òrgan de gestió de la vigent oferta d'ocupació pública, en coordinació amb la Comissió de selecció, publicarà en el tauler d'anuncis situat en la seu d'aquest òrgan, així com en la web corporativa d'aquesta entitat la informació relativa al procés selectiu.  
2. La Comissió de selecció adoptarà les mesures necessàries per a garantir la confidencialitat del procés. Així mateix, es disposarà el que siga necessari per al seu adequat desenvolupament, per al manteniment de l'ordre i de la igualtat d'oportunitats.  
3. La Comissió de selecció realitzarà la valoració dels mèrits d'acord amb el que es preveu en l'annex II.  
4. Ultimada la valoració, la Comissió de selecció farà pública una relació provisional detallada de les persones participants, amb expressió de la puntuació obtinguda en els diferents apartats del barem, que podrà ser objecte d'al·legacions durant un termini de deu dies hàbils.  
  
5. Finalitzat aquest termini la Comissió de selecció farà pública la valoració detallada i definitiva dels mèrits i, simultàniament, es publicarà la relació de persones candidates ordenada de major a menor puntuació, fins a fer-la coincidir amb el nombre de places convocades. Aquesta relació nominal constituirà la proposta de persones que han superat el procés selectiu.  
6. En cas de renúncies o exclusions produïdes abans de la resolució definitiva de la convocatòria, l'òrgan de gestió podrà requerir a la Comissió de selecció una relació complementària a fi de proveir la totalitat de les places convocades.  
7. La Direcció de Recursos Humans, d'acord amb la proposta de la Comissió de selecció, gestionarà la realització dels reconeixements mèdics preceptius de les persones proposades per la Comissió de selecció, abans del seu nomenament.  
8. D'acord amb la proposta formulada per la Comissió de selecció, una vegada acreditats els requisits exigibles, la Presidència del CHGUV dictarà i publicarà en el Diari Oficial de la Generalitat Valenciana la corresponent resolució en virtut de la qual es nomenaran empleades públiques en la categoria d'administratiu, grup/subgrup C/C1, aquelles persones que hagen superat el procés selectiu.  
Els efectes administratius de la presa de possessió seran del primer dia del mes següent al de la publicació en el Diari Oficial de la Generalitat Valenciana de la resolució citada en el paràgraf anterior.  
  
Base huitena. Comissió de selecció  
L'execució de la present convocatòria serà encomanada a un òrgan col·legiat de caràcter tècnic, que actuarà sotmés a les normes reguladores del procediment administratiu comú i de règim jurídic del sector públic (especialment quant a les causes d'abstenció i recusació); així com al que es preveu sobre aquest tema en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic i al que especifique la normativa reguladora de la funció pública valenciana.  
  
Estarà composta per cinc membres titulars, havent-se de designar el mateix nombre de suplents i tindrà la composició següent: president/a, secretari/a i tres vocals.  
Les persones integrants de la Comissió de selecció, seran nomenades per resolució de la Presidència del CHGUV, que es publicarà en el Diari Oficial de la Generalitat Valenciana.  
Les persones que integren la Comissió de selecció hauran de guardar confidencialitat dels assumptes i les dades que es tracten en les seues sessions en totes les matèries que no siguen objecte de publicació oficial i en aquelles que, fins i tot sent-ho, no s'hagueren publicat encara pels mitjans establits en la convocatòria.  
A l'efecte de comunicacions i altres incidències, la Comissió de selecció tindrà la seua seu en la Direcció de Recursos Humans del Consorci.  
  
Base novena. Informació i publicitat d'actes i acords  
1. Tota la informació que haja de comunicar-se a les persones aspirants, a excepció de la resolució que pose fi al procés selectiu, que es publicarà en el Diari Oficial de la Generalitat Valenciana, es farà pública tant en el tauler d'anuncis de la Direcció de Recursos Humans del CHGUV com en la web corporativa http://chguv.san.gva.es/empleopublico.  
2. La publicació de les relacions definitives en les diferents fases del procés servirà de notificació a totes les persones interessades, resolent així les al·legacions o impugnacions presentades i obrint el termini per a la formalització de tots els recursos i reclamacions que es consideren oportuns.  
  
  
Annex II  
Barem de mèrits - CM/02/2022  
  
1. Experiència professional  
Es valorarà l'experiència en el sector públic, entenent com a tal els serveis prestats en les diferents administracions públiques i en els serveis públics de salut, fins a un màxim de 60 punts:  
1.1. Es valorarà 0,30 punts per cada mes complet de serveis prestats en actiu en la categoria i lloc de treball d'administratiu/va i/o auxiliar administratiu/va.  
1.2. Es valorarà 0,25 punts per cada mes complet de serveis prestats en actiu en la categoria i lloc de treball de tècnic/a funció administrativa i/o gestió funció administrativa.  
1.3. Es valorarà 0,15 punts per cada mes complet de serveis prestats en actiu en qualsevol altra categoria no inclosa als subapartats anteriors.  
  
  
2. Formació, fins a un màxim de 29 punts  
2.1. Titulació acadèmica  
a) Per estar en possessió de titulació de segon cicle universitari (màster oficial, llicenciatura o equivalent), 4 punts.  
b) Per estar en possessió de titulació de primer cicle universitari (grau, diplomatura o equivalent), 2 punts.  
c) Per estar en possessió de titulació d'FP II o cicle formatiu de grau superior, 1 punt.  
La titulació acadèmica es valorarà fins a un màxim de 4 punts, computant-se exclusivament la titulació més alta, i en cas d'estar en possessió de més d'una titulació del mateix nivell acadèmic, tan sols es valorarà una d'aquestes. En tot cas només es tindran en compte les titulacions corresponents a la mateixa classificació de les places convocades (gestió i serveis).  
2.2. Cursos de formació i perfeccionament.  
Els cursos de formació i perfeccionament es valoraran fins a un màxim de 25 punts.  
- De 100 o més hores de duració: 1,50 punts  
- De 75 o més hores de duració: 1,00 punts  
- De 50 o més hores de duració: 0,75 punts  
- De 40 o més hores de duració: 0,50 punts  
- De 25 o més hores de duració: 0,25 punts  
- De 15 o més hores de duració: 0,15 punts  
Es valoraran les activitats formatives el contingut de les quals estiga directament relacionat amb la categoria objecte de la convocatòria, i aquelles considerades com genèriques per a totes les professions, entenent com a tals, exclusivament, les activitats formatives següents: informàtica, investigació, qualitat, estadística, prevenció de riscos laborals, igualtat de gènere, ordenació, planificació i gestió sanitària.  
  
2.2.1. Així mateix seran valorades les activitats formatives, sempre que hagen sigut convocades, gestionades o homologades per:  
a) Ministeri competent en matèria de sanitat, incloent-hi l'Institut de Salut Carles III.  
b) Ministeri competent en matèria d'administracions públiques.  
c) Escola Valenciana d'Estudis de la Salut i equivalents d'altres comunitats autònomes.  
d) Institut Valencià d'Administració Pública o equivalents.  
e) Universitats públiques i privades.  
f) Totes aquelles realitzades en centres de formació de personal empleat públic, organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos.  
  
g) A més, es valoraran les activitats formatives convocades, gestionades o homologades per entitats públiques amb competència en matèria de formació professional per a l'ocupació.  
2.2.2. En cap cas es puntuaran en el present article els cursos de valencià i d'idiomes, ni els cursos pertanyents a una carrera universitària, cursos i màsters de doctorat, llevat que, respecte d'aquests últims, no s'haja obtingut el títol de doctor/a, i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.  
  
2.2.3. Respecte dels cursos rebuts, seran susceptibles de valoració les successives edicions d'un mateix curs, quan entre una edició i una altra hagen transcorregut més de 2 anys. En la resta dels casos no seran valorats.  
2.2.4. Quan la documentació acreditativa d'un curs o màster universitari oficial especifique la seua duració en crèdits sense la correspondència del nombre d'hores, mancant certificació de l'entitat corresponent, la determinació del nombre d'hores, a l'efecte dels barems regulats en aquesta ordre, es farà amb la següent equivalència:  
a) Respecte dels cursos anteriors al 19 de setembre de 2003, data d'entrada en vigor del RD 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa a tot el territori nacional, s'entendrà cada crèdit com equivalent a 10 hores.  
  
b) Respecte dels cursos posteriors a aquella data, s'entendrà cada crèdit com equivalent 25 hores, o l'assignació crèdit-hora que establisca la normativa vigent en la matèria, en la data de celebració d'aquests.  
  
3. Altres activitats, fins a un màxim de 5 punts  
3.1. Docència: en activitats de formació corresponents a l'àrea de coneixement exigit per a l'accés a la categoria professional: cada 10 hores lectives es valoraran amb 0,15 punts fins a un màxim d'1,50 punts.  
  
3.2. Per cada dotze mesos formant part de comissions clíniques/tècniques acreditades en institucions sanitàries públiques: 0,50 punts, fins a un màxim d'1,00 punt.  
3.3. Per la participació en els òrgans col·legiats de selecció i/o pertinença al col·legi de selecció i provisió: 0,25 punts per nomenament o any de pertinença fins a un màxim d'1,00 punt.  
3.4. Coneixement d'altres idiomes comunitaris diferents del castellà i valencià, fins a un màxim d'1,5 punts segons la següent escala:  
  
- A1: 0,15 punts  
- A2: 0,25 punts  
- B1: 0,50 punts  
- B2: 0,75 punts  
- C1: 1,00 punt  
- C2: 1,50 punts  
  
4. Valencià, fins a un màxim de 6 punts, segons la següent escala:  
  
- A1: 0,50 punts  
- A2: 1,50 punts  
- B1: 3,00 punts  
- B2: 4,00 punts  
- C1: 5,00 punts  
- C2: 6,00 punts